Μαϊμού
 Οι μαϊμούδες ποικίλουν σε μέγεθος από την Πυγμαία Μαρμοζέτα, των 14 με 16 εκατοστών μήκος (μαζί με την ουρά) και των 120 με 140 γραμμαρίων βάρος, στον αρσενικό Μανδρίλο, του ενός μέτρου ύψος και 35 κιλών βάρος. Πολλές μαϊμούδες είναι δενδρόβιες, ενώ άλλες ζουν σε σαβάνες. Η δίαιτα τους διαφέρει από είδος σε είδος και περιλαμβάνει συνήθως τα εξής: φρούτα, φύλλα, καρπούς, καρύδια, λουλούδια, αυγά και μικρά ζώα (συμπεριλαμβανομένων των εντόμων και των αραχνών). Πολλά χαρακτηριστικά είναι κοινά μεταξύ των ομάδων. Οι περισσότεροι πλατύρρινοι έχουν συλληπτήριες ουρές, ενώ οι κερκοπίθηκοι έχουν μη-συλληπτήριες ουρές ή δεν έχουν καθόλου ουρές. Πολλές μαϊμούδες έχουν τριχρωματική όραση - σαν τους ανθρώπους, άλλες διχρωματική και άλλες μονοχρωματική. Αν και οι μαϊμούδες του Παλαιού και του Νέου Κόσμου, όπως και οι πίθηκοι έχουν τα μάτια στους στο μπροστινό μέρος της κεφαλής, τα πρόσωπα των μαϊμούδων είναι πολύ διαφορετικά μεταξύ τους, αν και ορισμένες ομάδες μοιράζονται συγκεκριμένα κοινά χαρακτηριστικά όπως είναι η μύτη, τα μάγουλα κτλ. Στη λίστα που ακολουθεί εμφανίζονται με έντονη γραφή οι ομάδες των μαϊμούδων ανάμεσα στις υποδιαιρέσεις των πρωτευόντων. Τάξη Πρωτεύοντα Υποτάξη Στρεψίρρινοι: όλες οι προσιμιίδες εκτός από τους τάρσιους Υποτάξη Απλόρρινοι: τάρσιοι, μαϊμούδες και πίθηκοι Ανθυποτάξη Ταρσιόμορφα Οικογένεια Ταρσίδες: τάρσιοι Ανθυποτάξη Σιμιόμορφα: σιμιίδες Μικροτάξη Πλατύρρινοι: μαϊμούδες Νέου Κόσμου Οικογένεια Καλλιτριχίδες: μαρμοζέτες και ταμαρίνοι Οικογένεια Κηβίδες: καπουτσίνοι και μαϊμούδες-σκίουροι Οικογένεια Αοτίδες: νυχτερινές μαϊμούδες (8 είδη) Οικογένεια Πιθηκιίδες: τίτις, σάκις κ.α (41 είδη) Οικογένεια Ατελίδες: τριχωτές μαϊμούδες κ.α (24 είδη) Μικροτάξη Κατάρρινοι Υπεροικογένεια Κερκοπιθηκοειδή Οικογένεια Κερκοπιθηκίδες: μαϊμούδες Παλαιού Κόσμου (135 είδη) Υπεροικογένεια Ανθρωποειδή: πίθηκοι Οικογένεια Υλοβατίδες: γίββωνες («μικροί πίθηκοι») (13 είδη) Οικογένεια Ανθρωπίδες: «μεγάλοι πίθηκοι» (συμπ. άνθρωποι) (7 είδη)Η μικρότερη διαίρεση που περιλαμβάνει όλες τις μαϊμούδες είναι τα Σιμιόμορφα (σιμιίδες), ομάδα στην οποία ταξινομούνται και οι πίθηκοι. Είναι λανθασμένη επιστημονικά η χρήση του όρου «μαϊμούδες» για να γίνει αναφορά στους πιθήκους, καθώς οι πίθηκοι ορίζονται ξεκάθαρα ως διαφορετική ομάδα από τις μαϊμούδες. (Αγγλικά) "The Impossible Housing and Handling Conditions of Monkeys in Research Laboratories", του Viktor Reinhardt, International Primate Protection League, Αύγουστος 2001 (Αγγλικά) The Problem with Pet Monkeys: Reasons Monkeys Do Not Make Good Pets Αρχειοθετήθηκε 2014-07-12 στο Wayback Machine., άρθρο από τον ζωολόγο Lianne McLeod στο About.com (Αγγλικά) Helping Hands: Monkey helpers for the disabled, ένας μη κυβερνητικός οργαμισμός των Η.Π.Α. που ειδικεύεται στην εκπαίδευση καπουτσίνων προκειμένου να βοηθήσουν ανάπηρους, κυρίως με κινητικά προβλήματα.
Μαϊμού ονομάζεται κάθε κερκοπιθηκιδές (μαϊμούδες Παλαιού Κόσμου) ή πλατύρρινο (μαϊμούδες Νέου Κόσμου) πρωτεύον. Όλα τα πρωτεύοντα που δεν είναι προσιμιίδες ή πίθηκοι, είναι μαϊμούδες. Σήμερα υπάρχουν 264 γνωστά σωζόμενα είδη μαϊμούδων και αντιπροσωπεύουν δύο από τις τρεις ομάδες των σιμιίδων πρωτευόντων (η τρίτη ομάδα αποτελείται από τα 22 είδη πιθήκων). Οι μαϊμούδες γενικά θεωρούνται νοήμονα ζώα. Σε αντίθεση με τους πιθήκους, οι μαϊμούδες έχουν ουρές. Οι μαϊμούδες Νέου Κόσμου ταξινομούνται μέσα στην υποτάξη Πλατύρρινοι, ενώ οι μαϊμούδες Παλαιού Κόσμου (υπεροικογένεια Κερκοπιθηκοειδή) αποτελούν μέρος της υπόταξης Κατάρρινοι, η οποία περιλαμβάνει επίσης τους πιθήκους. Για αυτόν τον λόγο, σύμφωνα με την επιστημονική ορολογία, οι μαϊμούδες είναι παραφυλετική ομάδα (δηλαδή δεν αποτελούν μία συνεκτική ομάδα) και τα Κερκοπιθηκοειδή συγγενεύουν περισσότερο με τους πιθήκους απ' ότι με τους Πλατύρρινους.